Od Zdravka Mamića proteklih godina navikli smo na svašta, a najnoviji video koji kruži po društvenim mrežama sasvim sigurno će ostati zapamćen kao jedan od legendarnijih ili tužnijih, ovisi koga pitate, ispada Dinamovog savjetnika, piše Slobodna Dalmacija.

Video je snimljen na svadbi njegovog sina Marija gdje je goste zabavljala folk pjevačica iz Srbije, Rada Manojlović. Prema dobrom starom običaju, nije dugo trebalo da show ukrade tata Zdravko koji je na taktove svoje osobne neslužbene himne potpuno izgubio kontrolu te se počeo bacati po plesnom podiju.

U jednom trenutku uspio je čak odraditi i sprint na mjestu te je u svakom slučaju lijepo vidjeti da se dobro i brzo oporavlja od ranjavanja u nogu koje se dogodilo prije nepuna dva mjeseca.